joelniklaus/EU_Wikipedias huggingface dataset:
Stīvs Karels

Stīvens Džons "Stīvs" Karels (; dzimis ) ir amerikāņu aktieris, komiķis, producents, scenārists, režisors.

Laikā no 1999. līdz 2004. gadam darbojās The Daily Show with Jon Stewart šovā, pēc tam sāka filmēties seriālā "Ofiss", kur attēloja Maiklu Skotu. Par šo lomu S. Karels saņēmis vairākas balvas, tai skaitā Zelta globusa balvu kā labākais aktieris, tāpat ticis nominēts vairākām citām balvām. S. Karels ir tēlojis tādās filmās kā "Nevainīgs 40 gadu vecumā", "Mis Saulstariņš", "Visvarenais Evans", Dan in Real Life, "Ķeriet Smārtu!", "Neprātīgais vakars", "Vakariņas idiotiem", "Trakā, dullā mīlestība" un "Meklēju draugu pasaules galam", kā arī ierunājis dažādus tēlus filmās "Otrpus žogam", "Hortons" un "Nejaukais es".

Atsauces

Ārējās saites 

1962. gadā dzimušie
Masačūsetsā dzimušie
Amerikāņu kinoaktieri
Labākais scenārists (Lielais Kristaps)

Labākais scenārists  ir balva, kas tiek piešķirta Latvijas Nacionālajā filmu festivālā "Lielais Kristaps". Balva tiek pasniegta kopš 1988. gada, kad to saņēma Oļegs Mandžijevs par filmu "Zīlēšana uz jēra lāpstiņas".

Balvas saņēmēji

Atsauces

Ārējās saites 
  
 Festivāla arhīvs 
 Filmu festivāls “Lielais Kristaps” — ir.lv Dzīvie šķirkļi 

Scenārists
Springa rags

Springa rags (, ,  vai Punta Spring) ir zemesrags pie Brialmona līča ieejas dienvidu gala Danko krastā Antarktīdā.

Zemesragu 1898. gada janvārī atklāja Beļģijas Antarktiskā ekspedīcija Adriena de Žerlaša vadībā un nosauca to par godu Lježas universitātes ķīmijas profesoram, Beļģijas Karaliskās akadēmijas loceklim un ekspedīcijas komisijas loceklim Valteram Viktoram Springam (Walthère-Victor Spring). Līdz 1980. gadam par Springa ragu vai Primaveras ragu reizēm kļūdaini sauca Sjervas ragu  uz ziemeļaustrumiem.

1973. gadā zemesragā tika ierīkots Čīles patvērums Springa (Refugio Spring), tagad Federiko Puga (Federico Puga).

Atsauces 

Antarktīdas zemesragi
Danko krasts
Igors Sikorskis

Igors Sikorskis (, , dzimis  Kijivā, miris  Īstonā) bija ukraiņu izcelsmes Krievijas impērijas aviokonstruktors un lidotājs, vēlāk ASV izgudrotājs un filozofs. Uzbūvēja pasaulē pirmo četrmotoru lidmašīnu Русский витязь (Russkij vitjaz, 1913), pasažieru lidmašīnu Илья Муромец (Iļja Muromietis, 1914), transatlantisko hidroplānu un sērijveida helikopteru (ASV, 1942).

Dzīvesgājums 
Dzimis 1889. gadā Kijivā medicīnas profesora Ivana Sikorska un viņa sievas Marijas, dzimušas Temrjukas-Čerkasovas, ģimenē.

Studēja Pēterburgas Kara flotes institūtā, strādāja par galveno konstruktoru Russo-Balt aviācijas nodaļā. 1913. gadā viņš uzkonstruēja četrmotoru lidmašīnu "Krievu bruņinieks" (Русский витязь), 1914. gadā lidmašīnu "Iļja Muromietis", ko Pirmā pasaules kara laikā izmantoja kā bumbvedēju.

Pēc Oktobra revolūcijas 1918. gada februārī Igors Sikorskis caur Arhangeļsku emigrēja uz Angliju, tad uz Franciju, bet pēc kara beigām 1919. gadā uz Amerikas Savienotajām Valstīm, kur 1923. gadā nodibināja Sikorsky Aero Engineering Company. 1928. gadā Sikorskis ieguva ASV pilsonību.
Uzņēmums ražoja lidmašīnu Sikorsky S-42, ko lidsabiedrība Pan Am izmantoja transatlantiskajiem lidojumiem.
Otrā pasaules kara laikā 1940. gada 13. maijā viņa uzņēmums saka ražot helikopteru Sikorsky VS-300.

Atsauces

Ārējās saites 

1889. gadā dzimušie
1972. gadā mirušie
Krievijas inženieri
Kijivā dzimušie
Raiens Renoldss

Raiens Rodnijs Renoldss (; dzimis ) ir kanādiešu kino un televīzijas aktieris.

Viņš ir pazīstams ar lomām seriālā Two Guys and a Girl (1998—2001) un filmās "X-cilvēki: sākums. Vilknadzis" (2009) un "Zaļais lukturis" (2011). Tāpat ir filmējies tādās filmās kā "Vens Vailders: kompānijas dvēsele" (2002), "Tikai draugi" (2005), "Noteikti, varbūt" (2008), "Bildinājums" (2009), Buried (2010), "Samainīti vietām" (2011), "Slepenā mītne" (2012), "Pastaiga pa Misisipi" (2015), "Adele zeltā" (2015), "Dedpūls" (2016) un "Dedpūls 2" (2018). 2022. gadā straumēšanas servisā Netflix iznāca servisa oriģinālfilma The Adam Project, kurā Renoldss atveido galveno lomu.

Karjeras laikā Renoldss ticis nominēts dažādām balvām, no kurām vairākas arī ir ieguvis. 2016. gadā viņam piešķirta zvaigzne Holivudas Slavas alejā.

Atsauces

Ārējās saites 

1976. gadā dzimušie
Kanādiešu kinoaktieri
Britu Kolumbijā dzimušie
Sets Rogens

Sets Rogens (; dzimis ) ir kanādiešu—amerikāņu komiķis, aktieris, producents, režisors un scenārists.

Karjeru sācis kā stāvkomiķis, 1998. gadā uzvarējis Vankūveras amatieru konkursā. Pēc filmēšanās dažādos seriālos, tai skaitā Freaks and Geeks, viņš uzsāka darboties kinojomā. Pirmā nelielā loma bija 2001. gada filmā "Donijs Darko". Rogens atveido otrā plāna lomu un titros atzīmēts arī ka līdzproducents Džada Apatova kinorežisora debijas filmā "Nevainīgs 40 gadu vecumā". Tāpat viņš ir piedalījies arī citās Apatova režisētajās komēdijās: "Pēkšņi stāvoklī" un "Ērmotie ļaudis". Rogens atveidoja Stīva Vozņaka lomu 2015. gada filmā "Stīvs Džobss". 2016. gadā kopā ar paziņām scenāristiem Evanu Goldbergu un Semu Ketlinu viņš kanālā AMC attīstīja seriāla Preacher ideju, kā arī kopā ar Goldbergu ir vairāku seriāla sēriju scenārija autori, līdzproducenti un režisori.

Rogens kopā ar Goldbergu ir scenāristi filmām "Supergriboši", "Ananasu ekspresis", "Zaļais sirsenis", "Gals klāt!", kā arī režisējis filmas "Gals klāt!" un "Intervija ar diktatoru"; visās šajās filmās Rogens ir arī filmējies. Vēl Sets Rogens ir piedalījies kā balss aktieris filmās "Hortons", "Kung Fu Panda" filmu sērijā, "Spaidervika hronikas", "Monstri pret atnācējiem", "Pols", "Cīsiņu klubs", kā arī ieskaņojis Pumbu 2019. gada filmā "Karalis Lauva".

Ārējās saites 

1982. gadā dzimušie
ASV komiķi
Kanādiešu kinoaktieri
Amerikāņu kinoaktieri
Kanādiešu komiķi
ASV kinoproducenti
Kanādiešu kinoproducenti
ASV scenāristi
Ebreju kinoaktieri
Britu Kolumbijā dzimušie
Skinefekts

Skinefekts (no angļu skin — 'apvalks') ir parādība, kad, elektrību vadošu ķermeni ievietojot magnētiskajā laukā vai mainot magnētisko lauku, kurā ķermenis atrodas, vai ķermenī plūstot maiņstrāvai, ķermenī inducējas virpuļstrāvas, kā rezultātā strāva ir nevienmērīgi izplatīta vadītājā, tā ka tās blīvums vadītāja virsmas tuvumā ir lielāks nekā vadītāja iekšienē.

Rašanās 

Vadītājā, kurā plūst strāva, pastāv magnētiskais lauks, kura noslēgtās, strāvas virzienam perpendikulārās vektoru lauka līnijas cilindriska vadītāja (vada) gadījumā ir koncentriskas riņķa līnijas ar centru uz vadītāja garenass. Ja strāva palielinās, palielinās arī magnētiskā lauka indukcija, bet vektoru lauka līniju forma neizmainās. Mainīgais magnētiskais lauks rada indukcijas elektrisko lauku ar noslēgtām līnijām, kas izkārtotas apkārt magnētiskā lauka indukcijas līnijām. Indukcijas elektriskā lauka intensitātes vektors vadītāja ass tuvumā ir vērsts pretēji strāvu radošā elektriskā lauka intensitātes vektoram, turpretim vadītāja apgabalos, kas atrodas tālāk no ass, šo vektoru virzieni sakrīt. Rezultātā vadītāja garenšķēluma plaknē sāk plūst virpuļstrāvas, kuru virziens vadītāja ass tuvumā ir pretējs strāvas virzienam, bet virsmas tuvumā virziens tāds pats kā stāvai. Tā vadītāja iekšienē strāvas blīvums samazinās, bet virsmas tuvumā — palielinās.

Skinslānis 
Skinslānis ir dziļums (attālums no vadītāja virsmas virzienā uz tā šķērsgriezuma centru), kurā strāvas blīvums samazinās līdz 1/e, kas ir aptuveni 37 % no strāvas blīvuma uz vadītāja virsmas. Skinslāņa izmērs atkarīgs no maiņstrāvas frekvences (jo lielāka frekvence, jo vairāk izpaužas efekts) un vadītāja materiāla īpašībām.

Izmantošana 
Skinefekta īpašība, ka vadītājs, tajā plūstot virpuļstrāvām, ievērojami sasilst tikai virsslāņos, tiek izmantota metālu izstrādājumu rūdīšanā — tiek palielināta izstrādājuma virsmas cietība, bet kopumā tas nekļūst trausls.

Novēršana 
Skinefekts jānovērš tehnikā, kurā izmanto lielas frekvences maiņstrāvu. To dara, vadu vietā lietojot caurules vai dielektriķu vadus, pārklātus ar vadītāja kārtu.

Atsauces 
Elektromagnētisms
Kešorns Volkots

Kešorns Volkots (Keshorn Walcott; dzimis 1993. gada 2. jūnijā) ir Trinidādas un Tobāgo šķēpmetējs. Viņš uzvarēja 2012. gada Vasaras Olimpiskajās spēlēs. Viņš ir arī 2012. gada pasaules jauniešu čempions.

Atsauces

Ārējās saites 

1993. gadā dzimušie
Trinidādas un Tobāgo vieglatlēti
Šķēpa metēji
2012. gada vasaras olimpisko spēļu dalībnieki
Olimpiskās zelta medaļas ieguvēji
2016. gada vasaras olimpisko spēļu dalībnieki
2020. gada vasaras olimpisko spēļu dalībnieki
Olimpiskās bronzas medaļas ieguvēji
Olimpiskie zelta medaļnieki vieglatlētikā
Olimpiskie bronzas medaļnieki vieglatlētikā
Florences province

Florences province () ir viena no Itālijas 110 provincēm. Tā atrodas Toskānā. Provinces lielākā pilsēta un administratīvais centrs ir Florence. Pārējās lielākās pilsētas ir Skandiči, Sesto Fjorentīno, Empoli un Kampi Bizencio. 2011. gada decembrī provincē dzīvoja apmēram 1 miljons cilvēku. Province administratīvi sīkāk dalās 44 komūnās.

Itālijas provinces
Toskānas provinces
Valga (stacija)

Valga () ir dzelzceļa mezgla stacija Igaunijā, Valgas apriņķa Valgas pilsētā un tajā saslēdzas trīs dzelzceļa līnijas: Tartu—Valga (oficiāli Tartu—Valga (valsts robeža)), Valga—Koidula un Rīga—Valga (oficiāli Rīga—Lugaži (valsts robeža)). Valgas stacija atrodas 82,9 km attālumā no Tartu, 94,6 km attālumā no Koidulas (Igaunijas-Krievijas valsts robežas) un 168,1 km attālumā no Rīgas (1,8 km no Igaunijas-Latvijas valsts robežas). Valgas stacijā tiek veiktas kravu un pasažieru pārvadājumu operācijas. Valgas stacija ir vairāku reģionālo pasažieru vilcienu maršrutu galapunkts.

Vēsture 
Dzelzceļa līnijas Rīga—Pleskava būvniecība tika uzsākta 1886. gadā un 1889. gada 22. jūlijā tajā tika atklāta regulāra pasažieru un kravu satiksme. Attālums no Pleskavas līdz Rīgai (tagadējai Zemitānu stacijai) bija 287 verstis (306 km). Par šīs dzelzceļa līnijas sastāvdaļu kļuva arī 77 verstu garais Valkas—Tērbatas (Valga—Tartu) atzarojums. 
Vēlāk izveidoja savienojumu ar privātajām šaursliežu dzelzceļa līnijām uz Alūksni-Gulbeni-Pļaviņām (no 1903. gada) un Rūjienu-Pērnavu (no 1906. gada).
Tādējādi Valka (, ), kļuva par dzelzceļa mezgla staciju.

Pirmā Valkas (Valgas) stacijas ēka bija vienstāva sarkanu ķieģeļu celtne, kas tika saspridzināta 2. pasaules karā, 1944. gada pilsētas bombardēšanas laikā. 1949. gadā tika uzcelta apjomīga apmesta mūra celtne ar augstu torni pompozā Staļina baroka stilistikā.

Stacija renovēta 2013. gadā, atklāta 22. decembrī.

Sakarā ar ārkārtas situācijas izsludināšanu koronavīrusa pandēmijas un robežkontroles atjaunošanas dēļ no 2020. gada 17. marta līdz 15. maijam Rīgas—Valgas maršruta dīzeļvilcieni kursēja līdz Lugažiem.

Pasažieru pārvadājumi 

Līdz 1998. gadam Valgā pieturēja VAS "Latvijas dzelzceļš" starptautiskā vilcienu maršruta Rīga—Sanktpēterburga firmas ekspresis "Baltija". Kopš 1998. gada maršruts pārvirzīts pa apkārtceļu un vilciens kursē caur stacijām Daugavpils un Rēzekne I.
2001. gadā zemās pasažieru plūsmas un dzelzceļa līnijas Valga—Koidula (valsts robeža) sliktā stāvokļa dēļ tika slēgts reģionālais pasažieru maršruts Valga—Veski (Veru un Koidulas virziens).

Attēlu galerija

Skatīt arī 
 Dzelzceļa līnija Rīga—Lugaži

Ārējās saites 

 Kustības saraksts pasažieru vilcienu maršrutā Pleskava—Valga. 1895. gads.
 Valkas/Valgas dzelzceļa mezgls PSRS Ģenerālštāba topogrāfiskajā kartē

Atsauces 

Dzelzceļa stacijas Igaunijā
Valga
Ķurbe

Ķurbe (agrāk arī Ķurbesciems, Ķurbesmuiža) ir ciems Talsu novada Īves pagastā. Izvietojusies pagasta zemeļos pie autoceļa V1368  no pagasta centra Tiņģeres,  no novada centra Talsiem un  no Rīgas.

Apdzīvotā vieta izveidojusies kā bijušās Dundagas muižas Ķurbes pusmuiža (Kurben). Pirms Otrā pasaules kara Ķurbē bija sava pienotava, pasts un telefona centrāle. LPSR pastāvēšanas laikā Ķurbes teritoriju pievienoja Īves ciema padomei.

Atsauces
Kjeti province

Kjeti province () ir viena no Itālijas 110 provincēm. Tā atrodas Abruco reģionā. Provinces lielākā pilsēta un administratīvais centrs ir Kjeti. Nākamās lielākās pilsētas ir Vasto, Lančāno, Frankavilla al Mare un Ortona. 2011. gada decembrī provincē dzīvoja apmēram 397 tūkstoši cilvēku. Province administratīvi sīkāk dalās 104 komūnās.

Itālijas provinces
Abruco provinces
Ferencs II Rākoci

Ferencs II Rākoci (, ; dzimis , miris ) — mūsdienu Slovākijas teritorijā dzimis ungāru augstmanis, Ungārijas nacionālais varonis. No 1703. līdz 1711. gadam vadīja sacelšanos pret Hābsburgu varu Ungārijas karalistē.

Dzīvesgājums 

Dzimis Transilvānijas hercogistes prinča Ferenca I Rākoci un Horvātijas augstmanes Ilonas Zrīņi ģimenē Ferencs II Rākoci zaudēja tēvu četru mēnešu vecumā. Viņa bērnība pagāja Mukačeves (mūsdienu Ukrainā), Šārošpatakas un Regēcas pilīs, līdz 1680. gadā Ferencs apmetās Mukačeves pilī, kas vēlāk kļuva par viņa varas centru.

Mātes otrais vīrs, kurucu līderis Imre Tekejs neiesaistījās Ferenca II audzināšanā, bet aktīvi iesaistījās tālaika politikā. 1686. gadā austriešu spēki aplenca Mukačeves pili, kuru Ferenca māte Ilona Zrīņi aizstāvēja trīs gadus, līdz 1688. gadā bija spiesta padoties. Ilona Zrīņi un Ferencs bija spiesti pārcelties uz Vīni. 1694. gadā Ferencs II apprecējās ar Hesenes-Landfrīdas grāfa meitu. Pēc 1699. gada Karlovicas līguma noslēgšanas Imre Tekejs un Ilona Zrīņi bija spiesti emigrēt, bet Ferencs palika Vīnē. 

Tuvojoties Spānijas mantojuma karam, franču emisāri kontaktējās ar Ferencu II Rākoci, solot atbalstu Ungārijas neatkarības cīņai. Par to 1700. gada 18. aprīlī Ferencs tika ieslodzīts Vīnerneištatē. Ar cietuma priekšnieka atbalstu Ferencam izdevās bēgt uz Poliju. Sākoties Spānijas mantojuma karam Mukačevē sacēlās kuruci un lūdza Ferencu vadīt sacelšanos, kam viņš piekrita.

Nemiernieki līdz 1703. gada septembra beigām ieņēma gandrīz visu Ungārijas teritoriju uz austrumiem un ziemeļiem no Donavas. Tomēr pēc franču un bavāriešu sakāves 1704. gada 13. augustā Otrajā Hehštetas kaujā, austrieši pārgāja pretuzbrukumā, un no 1706. gada Ferenca II Rākoci spēki pamazām bija spiesti atkāpties. 1707. gada 13. jūnijā Ungārijas parlaments Onodā pasludināja, ka Hābsburgu dinastija ir zaudējusi tiesības uz Ungārijas troni. 1708. gada 3. augustā Trenčinas kaujā Ferencs II Rākoci krita no zirga un zaudēja samaņu. Kurucu karotāji, domādami, ka Ferencs ir miris, metās bēgt. Pēc šī zaudējuma Ferenca kurucu karaspēka daļas pamazām nolika ieročus. Pats Ferencs II Rākoci 1711. gadā devās uz trimdu Polijā. Vēlāk viņš dzīvoja Francijā un Osmaņu impērijā, kur arī miris.

Ārējās saites 

1676. gadā dzimušie
1735. gadā mirušie
Košices apgabalā dzimušie
Slovākijas ungāri
Rākoci dinastija
Ungārijas valdnieki
Ungārijas vēsture
Ķūļciems

Ķūļciems ir ciems Talsu novada Ķūļciema pagastā, pagasta centrs. Izvietojusies pagasta austrumdaļā netālu no Engures ezera autoceļu V1376 un V1401 krustojumā  no novada centra Talsiem un  no Rīgas.

Apdzīvotā vieta (Kuhlzeem, Kalezeem, Kuhle-Zeem) veidojusies kā zvejniekciems uz Nurmuižas muižai piederošās zemes. 1892. gadā dibināta pareizticīgo draudze. Ķūļciems izaudzis padomju gados kā ciema padomes (no 1945. gada) un kolhoza «Cerība» (vēlāk — «Lāčplēsis») centrālais ciemats. 

Ķūļciemā atrodas pagasta pārvalde, tautas nams, bibliotēka, pasts, ģimenes ārsta prakse, veikals. Netālu brīvdienu māja «Apsīši». Ķūļciema Sv. Arsēnija pareizticīgo baznīca (celta 1890. gados, mūsdienās tiek atjaunota) ir valsts nozīmes arhitektūras piemineklis, luterāņu kapsētas vārti — vietējas nozīmes arhitektūras piemineklis.

Atsauces 

Latvijas pagastu centri
Dzedri

Dzedri (agrāk arī Dzedruciems) ir ciems Talsu novada Ķūļciema pagastā. Izvietojusies pagasta austrumdaļā Dzedrupes krastos netālu no tās ietekas Engures ezerā autoceļu V1376 un V1373 krustojumā  no pagasta centra Ķūļciema,  no novada centra Talsiem un  no Rīgas.

Apdzīvotā vieta veidojusies kā zvejniekciems uz Nurmuižas muižai piederošās zemes. No 1945. līdz 1951. gadam Dzedru ciema padomes centrs. Dzedru luterāņu baznīca (celta 1934.—1937. gados) ir valsts nozīmes arhitektūras piemineklis.

Atsauces
Zaza Pačulija

Zaurs (Zaza) Pačulija (; dzimis  Tbilisi, Gruzijā) ir bijušais gruzīnu basketbolists, spēlēja centra pozīcijā. Z. Pačulija bija Gruzijas izlases kapteinis. Spēlētāja karjeras pēdējā sezonā pārstāvēja NBA klubu Detroitas "Pistons". Iepriekš divas sezonas aizvadīja Goldensteitas "Warriors", kuras sastāvā kļuvis par divkārtēju NBA čempionu.

Karjera 
13 gadu vecumā jaunā spēlētāja augums sasniedza 204 cm. Galvenokārt garā auguma dēļ jau agrā jaunībā Z. Pačulija tika uzskatīts par ļoti perspektīvu, viņš agri nonāca Turcijas komandas "Ülkerspor" skautu redzeslokā (pārstāvēja šo komandu, pirms nonāca NBA), tāpat ļoti agri sāka spēlēt Gruzijas nacionālajā izlasē. Lai gan Z. Pačulijam ir Turcijas pilsonība, viņš pārstāv savas dzimtenes izlasi.

2003. gada NBA draftā viņu Orlando "Magic" izraudzījās ar kopējo 42. kārtas numuru otrajā kārtā. "Magic" sastāvā Z. Pačulija aizvadīja savu pirmo NBA sezonu, pēc kuras līgas paplašināšanās drafta ietvaros viņš nokļuva Šarlotas "Bobcats" īpašumā, kas spēlētāju aizmainīja tālāk uz Milvoki "Bucks". Sezonā, ko Z. Pačulija aizvadīja "Bucks" sastāvā, viņa statistika bija vidēji 6,2 punkti un 5,1 atlēkusī bumba spēlē.

Pirms 2005.—2006. gada NBA sezonas viņš noslēdza līgumu ar Atlantas "Hawks", kur spēlēja astoņas sezonas. Pirmajā sezonā viņš bija sākumsastāva centra spēlētājs, taču otrās sezonas laikā šo lomu zaudēja, taču pastāvīgi bija tuvākais rezervists komandas garo spēlētāju rotācijā. Pirmās divas sezonas "Hawks" sastāvā arī bija rezultatīvākās viņa NBA karjerā, 2006.—2007. gada sezonā viņš guva vidēji 12,2 punktus spēlē. 2009. gada vasarā pēc iepriekšējā līguma beigām spēlētājs vienojās ar klubu par jaunu līgumu uz četriem gadiem.

NBA lokauta laikā 2011. gadā Z. Pačulija spēlēja Stambulas "Galatasaray".

2013. gada jūlijā atgriezās Milvoki "Bucks", bet 2015. gada vasarā, pēc aizvadītām divām sezonām, tika aizmainīts uz Dalasas "Mavericks" pret nākotnes otrās kārtas drafta izvēles tiesībām.

2016. gada vasarā kā brīvais aģents pievienojās Goldensteitas "Warriors", kuras sastāvā ieņēma pirmā piecinieka centra spēlētāja vietu, dodoties laukumā sākumsastāvā visās 70 regulārās sezonas spēlēs, kurās piedalījās. Sezonas noslēgumā kopā ar "Warriors" Z. Pačulija kļuva par 2016.—2017. gada NBA sezonas čempionu. Pēc gada komanda atkārtoja šādu pašu sasniegumu, kļūstot arī par 2017.—2018. gada NBA sezonas čempionvienību.

2018. gada vasarā Z. Pačulija noslēdza līgumu ar Detroitas "Pistons". 2019. gada augustā viņš paziņoja par profesionālā basketbolista karjeras beigām.

Ārējās saites 

1984. gadā dzimušie
Gruzijas basketbolisti
Basketbola centri
Orlando "Magic" spēlētāji
Atlantas "Hawks" spēlētāji
Milvoki "Bucks" spēlētāji
Dalasas "Mavericks" spēlētāji
Detroitas "Pistons" spēlētāji
Goldensteitas "Warriors" spēlētāji
Tbilisi dzimušie
Krievragciems

Krievragciems ir ciems Talsu novada Ķūļciema pagastā. Izvietojusies pagasta ziemeļaustrumos Engures ezera krastā pie autoceļa V1401  no pagasta centra Ķūļciema,  no novada centra Talsiem un  no Rīgas. Ciemā atrodas kapsēta un laivu bāze «Briežragi».

Atsauces
Upenieki (Ķūļciema pagasts)

Upenieki ir ciems Talsu novada Ķūļciema pagastā. Izvietojusies pagasta rietumdaļā Dzedrupes krastos autoceļu V1401 un V1373 krustojumā  no pagasta centra Ķūļciema,  no novada centra Talsiem un  no Rīgas.

Apdzīvotā vieta izveidojusies padomju laikā pie kolhoza lopkopības fermas. Ciemā ietilpst trīs mājas.

Atsauces
Menstruācija

Menstruācija ( — ‘ikmēneša’) jeb mēnešreize ir dabiska, periodiska dzemdes gļotādas funkcionālā slāņa (endometrija) atdalīšanās un izvade no dzemdes kopā ar asinīm. Ar menstruāciju sākas menstruālais cikls. Sievietēm menstruālais cikls ilgst vidēji 28 dienas. Asiņošana var ilgt 2 līdz 8 dienas. Menstruācijas pirmo reizi ir pubertātes vecumā (12—14 gadu vecumā), kad tiek sasniegts dzimumgatavības posms, un beidzas, kad iestājas menopauze.

Ja notikusi olšūnas apaugļošanās un ieligzdošanās, no endometrija sāk veidoties placenta un tas nenoārdās. Grūtniecības laikā menstruāciju nav. Bieži to nav arī zīdīšanas laikā.

Atsauces 

Sievietes reproduktīvā sistēma
Ginekoloģija
Neiznīcināmie 2

"Neiznīcināmie 2" () ir 2012. gada ASV asa sižeta filma, kas ir 2010. gada filmas "Neiznīcināmie" turpinājums. Filmas režisors ir Saimons Vests, bet scenārija autori ir Silvestrs Stallone, Ričards Venks, Kens Kaufmans un Deivids Agosto.

Galveno pozitīvo tēlu, tāpat kā filmas pirmajā daļā, atveido Silvestrs Stallone, bet ļaundari — Žans Klods van Damme. Pārējās lomās filmējās Džeisons Steitems, Džets Lī, Dolfs Lundgrēns, Čaks Noriss, Terijs Krūvs, Rendijs Kutjūrs, Liams Hemsvorts, Brūss Viliss, Arnolds Švarcenegers un citi aktieri.

Filmēšana tika uzsākta 2011. gada oktobrī un turpinājās trīsarpus mēnešus, pārsvarā Bulgārijā, kā arī daļēji ASV (Ņūorleānā) un Ķīnā (Honkongā).

Filmas pirmizrāde Latvijas kinoteātros notika 2012. gada 17. augustā, vienā dienā ar pasaules pirmizrādi, bet 20. novembrī un 10. novembrī filma tiks izdota Blu-ray un DVD formātā.

Sižets 
"Neiznīcināmo" vienība, kas sastāv no līdera Bārnija Rosa, auksto ieroču eksperta Lī Kristmasa, cīņas mākslu meistara Īņa Jana, psihiski nelīdzsvarotā Gunāra Džensena, kaujas ieroču speciālista Heila Cēzara, sprāgstvielu eksperta Tola Rouda, kā arī jauniņā, snaipera Billija Timonsa ar iesauku "Mazulis", ierodas Nepālā kārtējās specoperācijas uzdevumā, izglābt ķīniešu uzņēmēju. Operācijas laikā izdodas atbrīvot Trenču, senu Bārnija paziņu un konkurentu, kurš tur bija ieradies ar tādu pašu uzdevumu. Pēc veiksmīgi paveiktā uzdevuma, komanda desantē Iņu Janu kopā ar uzņēmēju Ķīnā.

Atgriežoties Ņujorkā "Neiznīcināmie" kādā bārā atzīmē veiksmīgi paveikto operāciju. Billijs paziņo Bārnijam par savu lēmumu pamest komandu, lai vairāk laika varētu veltīt savai mīļotajai meitenei Sofijai, kam Bārnijs neiebilst. Vēlāk, pēc tikšanās ar CIP aģentu Čērču, Bārnijs ir spiests pieņemt viņa uzdevumu — iegūt koferi no seifa, kas atrodas kādā Albānijas teritorijā notriektā lidmašīnā. Pēc Čērča vēlmes Bārnija komandai pievienojas tehniskā eksperte Megija Čena.

Ierodoties norādītajā vietā un iegūstot nepieciešamo koferi, "Neiznīcināmie" nokļūst konkurējošās vienības gūstā, ko vada terorists Žans Vilēns un viņa "labā" roka Hektors, kas saņēmuši par ķīlnieku Billiju. Vilēns piedāvā apmainīt viņa dzīvību pret ieročiem un koferi, kam Bārnijs arī piekrīt. Neskatoties uz to, Vilēns nežēlīgi nogalina Billiju, un helikopterā dodas prom. Komanda apglabā nogalināto biedru, izlasot viņa meitenei adresēto vēstuli, un nolemj atriebties Vilēnam.

Lomās 

"Neiznīcināmie"
 Silvestrs Stallone — Bārnijs Ross
 Džeisons Steitems — Lī Kristmass
 Džets Lī — Iņs Jans
 Dolfs Lundgrēns — Gunārs Džensens
 Terijs Krūvs — Heils Cēzars
 Rendijs Kutjūrs — Tols Rouds
 Liams Hemsvorts — Billijs Timons
 Juja Ņana — Megija Čena

Teroristi
 Žans Klods van Damme — Žans Vilēns
 Skods Edkins — Hektors

Pārējie tēli
 Čaks Noriss — Bukers
 Brūss Viliss — Čērčs
 Arnolds Švarcenegers — Trenčs
 Karisma Karpentere — Leisija
 Amanda Omsa — Pilāra
 Nikolete Noela — Sofija

Atsauces

Ārējās saites 
  

2012. gada filmas
ASV filmas
Priekšpomerānijas-Rīgenes apriņķis

Priekšpomerānijas-Rīgenes apriņķis () ir apriņķis Vācijā, Mēklenburgā-Priekšpomerānijā. Apriņķis robežojas ar Mēklenburgas-Priekšpomerānijas Priekšpomerānijas-Greifsvaldes, Mēklenburgiše Zēplates un Rostokas apriņķiem.

Mēklenburgas-Priekšpomerānijas administratīvais iedalījums
Fanthjeta

Fanthjeta () ir pilsēta Vjetnamas dienvidos, Biņthuonas provinces administratīvais centrs. Pilsēta ir izvietojusies vidēji 5 km platā joslā Dienvidķīnas jūras krastā, tās piekrastes garums ir 57,4 km. Tā atrodas 200 km uz rietumiem no Hošiminas. 2011. gadā iedzīvotāju skaits bija aptuveni 350 tūkstoši.

Nozīmīgākās tautsaimniecības nozares ir zvejniecība, zivju pārstrāde, naftas rūpniecība un tūrisms. Tā ir viena no Vjetnamas kūrortpilsētām.

Vjetnamas pilsētas
Jānis Kols

Jānis Kols (dzimis  Alūksnē) ir latviešu uzņēmējs un Latvijas Bobsleja un skeletona federācijas prezidents.

Absolvējis Alūksnes 1. vidusskolu un Rīgas Tehniskās universitātes Enerģētikas fakultāti. Laikā no 1987. līdz 1989. gadam bijis galvenā inženiera vietnieks uzņēmumā "Rīgas Mehanizētā kolonna", vēlāk bijis uzņēmuma LATESA Vācijas filiāles vadītājs (1989—1991). Bijis uzņēmuma "Latvijas energoceltnieks" (LEC) īpašnieks (no 1992. gada), kuru 2007. gadā pārdeva. Pašreiz ir SIA "Woltec" akcionārs un padomes loceklis.

2006. gada maijā J. Kols tika ievēlēts par Latvijas Bobsleja un skeletona federācijas prezidentu. 2012. gada septembrī viņš tika nominēts Latvijas Olimpiskās komitejas prezidenta amatam, taču vēlēšanās zaudēja tobrīdējam LOK prezidentam Aldonam Vrubļevskim. No 2013. līdz 2014. gadam bija Latvijas Republikas izglītības un zinātnes ministra padomnieks sporta jautājumos. No 2016. līdz 2018. gadam bijis Latvijas Republikas Kultūras ministra padomnieks. Ir Latvijas Olimpiskās komitejas izpildkomitejas loceklis.

J. Kola dēls Rihards Kols darbojas politikā un ir ievēlēts gan 12., gan 13. Saeimā no Nacionālās apvienības.

Atsauces 

1959. gadā dzimušie
Alūksnē dzimušie
Latvijas uzņēmēji
Rīgas Tehniskās universitātes absolventi
Iedzīvotāju migrācija

Migrācija ir cilvēka pārvietošanās, pārcelšanās no vienas vietas uz citu. Cilvēku ieceļošana valstī vai izceļošana no tās ir ārējā migrācija. Pārvietošanās pa valsts iekšieni ir iekšējā migrācija. Emigrācija ir piespiedu vai brīvprātīga iedzīvotāju izceļošana no savas valsts. Imigrācija ir kādas valsts pilsoņu ieceļošana citā valstī ekonomisku, militāru, politisku, reliģisku vai citu iemeslu dēļ.

Cilvēka ģeogrāfija
ASV Armija

ASV Armija jeb Savienoto Valstu Armija () ir viena no piecām ASV Bruņoto spēku daļām un viens no septiņiem uniformas valkājošajiem ASV dienestiem. Tā ir galvenā bruņoto spēku daļa, kas atbild par sauszemes militārajām operācijām. Šī ir lielākā un vecākā ASV bruņoto spēku daļa. ASV Armiju izveidoja . 2010. gadā ASV Armijai bija 561 984 cilvēku liels aktīvais personāls.

Skatīt arī 
 Bruņotie spēki

Atsauces

Ārējās saites
Lāslo I Ārpāds

Svētais Lāslo I (; dzimis ap 1045. gadu, miris ) bija Ungārijas karalis no 1077. gada līdz savai nāvei.

Bija Ungārijas karaļa Bēlas I otrais dēls. Piedzima, kad tēvs atradās trimdā Polijā. Atgriezās Ungārijā 1048. gadā, kad tēvs no brāļa Andrāša I ieguva savu karalistes trešdaļu (Tercia pars Regni). 1060. gadā tēvs ar poļu atbalstu ieguva Ungārijas troni. 1063. gada 11. septembrī Bēla I mira, un par karali ar vācu atbalstu kļuva Šalamons. Pārrunu rezultātā Lāslo un viņa brāļi Gēza I un Lamperts atkal ieguva trešdaļu valsts. 1074. gada 14. martā Moģorodas kaujā brāļi sakāva Salamonu I un par Ungārijas karali kļuva Gēza I, bet pēc brāļa nāves 1077. gada 25. aprīlī par karali kļuva Lāslo I.

Valdīšanas laikā Lāslo I nostiprināja valsti. Pēc Horvātijas karaļa Stepana II nāves pieteica pretenzijas uz troni un iekļāva Horvātiju savā valstī.

1045. gadā dzimušie
1095. gadā mirušie
Mazpolijas vojevodistē dzimušie
Ārpādu dinastija
Ungārijas valdnieki
2012.—2013. gada NHL lokauts

2012.—2013. gada NHL lokauts bija Nacionālās hokeja līgas lokauts, kas sākās , saistību zaudējot iepriekš parakstītajam līgas vadības un līgas spēlētāju asociācijas kolektīvajam līgumam. Lokauts tika pārtraukts .

Klubu īpašnieki sākotnēji vēlējās samazināt spēlētāju ienākumus līdz 57 procentiem no kluba kopējiem ieņēmumiem, ierobežot atļautos līgumu garumus, likvidēt algu arbitrāžas tiesu un mainīt brīvo aģentu noteikumus.

Sākotnēji spēlētājiem tika piedāvāts saņemt 46 procentus no kluba kopējiem ieņēmumiem, taču šo priekšlikumu spēlētāju asociācija noraidīja. 16. oktobrī Gerijs Betmens piedāvāja ienākumus dalīt uz pusēm, taču uz to spēlētāju asociācija atbildēja ar trim priekšlikumiem no savas puses.

Spēlētāju došanās uz Eiropu 
Līdz ar NHL lokauta sākumu liela daļa līgas spēlētāju izvēlējās spēlēt Amerikas hokeja līgā vai kādā no Centrālās hokeja līgas klubiem, taču pietiekami daudzi hokejisti izvēlējās spēlēt dažādās Eiropas hokeja līgās.

Tuvojoties NHL lokautam, uzreiz vairākas vadošās Eiropas hokeja līgas ieviesa dažādus ierobežojumus (KHL, SM līga) vai pat aizliegumus (Elitsērija) slēgt īstermiņa līgumus ar NHL spēlētājiem.

Uzskaitījums ar spēlētājiem, kas lokauta laikā spēlēja Eiropā:

NHL lokauts
Lokauts
Kerepa

Kerepa () jeb Gauja (Río Gauya) ir upe Dienvidamerikā. Ievērojama ar to, ka sākas pasaulē augstākā Anhela ūdenskrituma pakājē. Gaujas vārdu upei ir devis latviešu pētnieks Aleksandrs Laime par godu Latvijas upei Gaujai.

Venecuēlas upes
Daglasa

Daglasa (Douglas, ) ir Menas Salas galvaspilsēta. 2011. gadā iedzīvotāju skaits tajā sasniedza 27,9 tūkstošus cilvēku, tādējādi tā ir salas lielākā pilsēta. Daglasa atrodas pie Daglasas upes ietekas.

Ārējās saites 

Menas Sala
Eiropas galvaspilsētas
OMX Helsinki 25

OMX Helsinki 25 (OMXH25, agrāk HEX25) ir Somijas fondu biržas Nasdaq Helsinki indekss. Tas rāda lielākos indeksus 25 uzņēmumiem ar visvairāk pārdotajām akcijām.

Akciju indekss tiek atjaunots divas reizes gadā (1. februārī un 1. augustā), un akcijas svērtas četras reizes gadā (1. februārī, 1. maijā, 1. augustā un 1. novembrī),

Sastāvs 
Indeksā ietilpstošie 25 uzņēmumi (pēc 2020. gada 28. augusta datiem).

Pēdējās izmaiņas

Atsauces

Ārējās saites 
 OMX Helsinki 25 NASDAQ OMX Nordic mājaslapā 

OMX Helsinki 25
Radio TEV

Radio TEV ir informatīvi izklaidējoša radiostacija, kuras auditorija ir vecumā no 20 līdz 38 gadiem. Radio atskaņo klausītājiem jau labi zināmas dziesmas, kā arī jaunākos hitus. Ziņu izlaidumos reizi stundā tiek apskatītas aktualitātes Rīgā, Latvijā un citviet pasaulē.

Līdz  šis bija Radio Valmiera, kas sākotnēji bija pilsētas radio, kurš vēstīja par aktualitātēm un notikumiem Valmierā.  Laika gaitā radio kļuva par nacionālas nozīmes radio. Šobrīd stacija mainījusi nosaukumu uz Radio TEV un ir pieejama vismaz 60% Latvijas iedzīvotāju. Radio TEV ir viena no nedaudzajām radiostacijām Latvijā, kas ir dzirdama Rīgā, bet studija atrodas ārpus galvaspilsētas - Valmierā.

Radio personības 

 Rūdolfs Švēde
 Kristaps Tālbergs
 Toms Polakens
 Elizabete Puče
 Lauris Zalāns
 Oskars Brasliņš

Frekvences

Ārējās saites 
 Radio TEV mājaslapa
 Audio tiešraide internetā
 
 
 
 Instagram profils

Latvijas radio stacijas
Jānošs Āders

Jānošs Āders (; dzimis ) ir ungāru jurists un politiķis. No 2012. līdz 2022. gadam bija Ungārijas prezidents.

Studējis Eötvös Loránd universitātē. Bijis viens no Fidesz partijas dibinātājiem. Laikā no 1990. līdz 2009. gadam bijis Ungārijas parlamenta loceklis, no 1998. gada jūnija līdz 2002. gada maijam bija tā spīkers. 2009. gada Eiropas Parlamenta vēlēšanās tika ievēlēts Eiropas parlamentā.  J. Āders tika ievēlēts Ungārijas prezidenta amatā, pienākumus sācis pildīt . Prezidenta amatā bijis divus termiņus, 2022. gadā viņa vietā stājās Katalina Novāka.

Ārējās saites 

1959. gadā dzimušie
Ģēras-Mošonas-Šopronas meģē dzimušie
Ungārijas prezidenti
Džordžs Abela

Džordžs Abela (George Abela; dzimis ) ir maltiešu politiķis. Kopš 2009. gada aprīļa ir Maltas prezidents.

Studējis Lisabonas Maltas universitātē. Bijis futbola kluba Qormi F.C. prezidents, 1982. gadā tika ievēlēts par Maltas Futbola federācijas prezidentu. Prezidenta amatu atstāja 1992. gadā.  Dž. Abela stājās Maltas prezidenta amatā.

1948. gadā dzimušie
Maltas cilvēki
Jakubs Vorāčeks

Jakubs Vorāčeks (; dzimis 1989. gada 15. augustā) ir čehu hokejists, labās malas uzbrucējs, Čehijas hokeja izlases dalībnieks. Pašlaik (2019) pārstāv NHL klubu Filadelfijas "Flyers".

Spēlētāja karjera 
Profesionāļa karjeru Vorāčeks uzsāka 2005.—06. gada sezonā, kad aizvadīja vienu spēli Čehijas Ekstralīgas kluba HC Kladno sastāvā. Jau nākamajā vasarā hokejists devās uz Ziemeļameriku, nākamās divas sezonas aizvadot QMJHL līgas klubā Halifaksas "Mooseheads".

2008.—09. gada sezona bija Vorāčeka pirmā sezona NHL klubā Kolumbusas "Blue Jackets". Pēc 2010.—11. gada sezonas uzbrucējs tika aizmainīts uz Filadelfijas "Flyers" vienību.

2012.—2013. gada NHL lokauta laikā Vorāčeks spēlēja KHL kluba Prāgas "Lev" rindās.

Čehijas hokeja izlases sastāvā spēlējis 2010. un 2011. gada Pasaules čempionātos, 2010. gadā izcīnot zelta, bet 2011. gadā — bronzas medaļas.

Ārējās saites 

1989. gadā dzimušie
Čehijas hokejisti
Kolumbusas "Blue Jackets" spēlētāji
Filadelfijas "Flyers" spēlētāji
Prāgas "Lev" spēlētāji
NHL drafta pirmās kārtas izvēles
Hokejisti 2014. gada ziemas olimpiskajās spēlēs
Centrālčehijas apgabalā dzimušie
Armands Zeiberliņš

Armands Zeiberliņš (dzimis ) ir FC "Jūrmala" galvenā trenera Vladimira Pačko asistents. 

Armands Zeiberliņš 1989. gadā ieguva Eiropas jaunatnes vicečempiona titulu PSRS izlases sastāvā. 1989. gadā Luckas "Torpedo" sastāvā izcīnīja Ukrainas čempiona titulu un PSRS 2. līgas vicečempiona titulu savā zonā. 1991. gada Latvijas (PSR) čempions un 1995. gada čempions. Spēlējot Latvijas izlases rindās nospēlētas 23 spēles un gūti četri vārti.

Kausi 
 Latvijas kauss futbolā 1993,1995
 Baltijas kauss futbolā 1993,1995

Ārējās saites 

1965. gadā dzimušie
Latvijas futbolisti
Latvijas izlases futbolisti
FK Liepājas Metalurgs spēlētāji
Latvijas Universitātes Ķīmijas fakultāte

Latvijas Universitātes Ķīmijas fakultāte dibināta 1964. gada 1. septembrī. Ķīmijas nozares attīstība pirms tam ir saistīta ar citām eksaktajām nozarēm Latvijas Universitātē. Mācoties Ķīmijas fakultātē, ir iespējams iegūt ķīmijas bakalaura un ķīmijas maģistra grādus, kā arī otrā līmeņa profesionālo augstāko izglītību specializācijās "Darba vides aizsardzība un ekspertīze" un "Vidusskolas ķīmijas skolotājs".

Vēsture 

Latvijas Universitātes Ķīmijas fakultāte tika izveidota jau 1919. gadā. 1958. gadā tā tika pievienota toreizējam Rīgas Politehniskajam institūtam.  1964. gadā ķīmijas fakultāte Latvijas Universitātē tika izveidota atkārtoti. Fakultāte atradās bijušā Franču liceja ēkā Krišjāņa Valdemāra ielā 48, bet pēc jaunā Latvijas Universitātes Dabaszinātņu akadēmiskā centra uzbūvēšanas 2015. gadā pārcēlās uz turieni. 2015.gada nogalē Rīgas dome paziņoja, ka Franču licejs atgūs sākotnējās telpas Krišjāņa Valdemāra ielā 48.

Struktūrvienības
Neorganiskās ķīmijas katedra
Analītiskās ķīmijas katedra
Organiskās ķīmijas katedra
Fizikālās ķīmijas katedra
Vides studiju centrs
Pārtikas ķīmijas centrs
Ķīmijas didaktikas centrs

Dekāni 
Gunārs Slaidiņš (no 1964. līdz 1969. gadam)
Gunārs Mežaraups (no 1969. līdz 1970. gadam)
Gunārs Rudzītis (no 1970. līdz 1977. gadam)
Edgars Jansons (no 1977. līdz 1984. gadam)
Jānis Drēģeris (no 1984. līdz 1995. gadam)
Andris Zicmanis (no 1995. līdz 2003. gadam)
Jānis Švirksts (no 2003. līdz 2011. gadam)
Anda Prikšāne (no 2011. gada līdz 2020.gadam)
Jāzeps Logins (no 2020.gada)

Skatīt arī 
 Latvijas Universitāte

Ārējās saites 
Ķīmijas fakultātes sadaļa LU portālā 
Ķīmijas fakultātes mājaslapa

Atsauces 

Latvijas Universitātes fakultātes
Daļskaitlis

Daļskaitlis ir skaitlis, kas raksturo kādu noteiktu daļu no viena veseluma. Daļskaitļus var pierakstīt dažādi, piemēram, , 14 vai 1/4. Virs daļsvītras esošo skaitli sauc par skaitītāju (raksturo daļu skaitu), bet zem daļsvītras esošo skaitli — par saucēju (raksturo daļas lielumu).

Daļskaitļi pieder racionālo skaitļu kopai un visām tām kopām, kurās ietilpst racionālo skaitļu kopa.

Daļveida skaitļi var tikt pierakstīti, neizmantojot skaitītājus un saucējus, bet izmantojot decimāldaļskaitļus, procentus vai negatīvus kāpinātājus (piemēram, 0,01, 1%, un 10−2 ir skaitļi, kas visi ir vienādi ar 1/100). Var iedomāties, ka jebkuram veselam skaitlim, piemēram, skaitlim 7, ir saucējs, kas vienāds ar 1: 7 vienāds ar 7/1.

Darbības ar daļskaitļiem

Skatīt arī 
Decimāldaļskaitlis
Ķēžu daļa

Skaitļi
Aritmētika
Elementārā algebra
Jusi Jokinens

Jusi Jokinens (; dzimis 1983. gada 1. aprīlī) ir somu hokejists, kreisās malas uzbrucējs, Somijas hokeja izlases dalībnieks. Pašlaik (2020) pārstāv SM līgas klubu Oulu "Kärpät".

Spēlētāja karjera 
Profesionāļa karjeru Jokinens uzsāka 2001.—02. gada sezonā SM līgas kluba Oulu "Karpat" rindās, tās sastāvā spēlējot līdz 2004.—05. gada sezonas noslēgumam, kad pārcēlās uz Ziemeļameriku.

2005.—06. gada sezonā Jokinens debitēja NHL kluba Dalasas "Stars" rindā, savu pirmo sezonu noslēdzot ar 55 rezultativitātes punktiem, kā arī iegūstot lieliska pēcspēles metienu izpildītāja slavu. 2007.—08. gada sezonas otrajā pusē Jokinens tika aizmainīts uz Tampabejas "Lightning" vienību, taču pēc gada nonāca jau Karolīnas "Hurricanes" sastāvā.

Nākamajās sezonās Jusi bija viens no vadošajiem "Hurricanes" uzbrucējiem, taču 2013. gada 3. aprīlī tika aizmainīts uz Pitsburgas "Penguins" vienību. 2012.—13. gada NHL sezonas lokauta laikā Jokinens spēlēja SM līga klubā Oulu "Karpat". "Penguins" rindās Jokinens spēlēja līdz 2014. gada vasarai, kad kā brīvais aģents noslēdza četru gadu līgumu ar Floridas "Panthers". 2017. gada vasarā noslēdza viena gada līgumu ar Edmontonas "Oilers", taču jau novembrī tika aizmainīts uz Losandželosas "Kings". Sezonas turpinājumā Jokinens īslaicīgi spēlēja arī Kolumbusas "Blue Jackets" un Vankūveras "Canucks" rindās.

2018. gadā atgriezās Eiropā.

Somijas hokeja izlases sastāvā izcīnījis sudraba medaļas 2006., kā arī bronzas medaļas 2014. gada olimpisko spēļu turnīrā, spēlējis arī septiņos Pasaules čempionātos.

Ārējās saites 

1983. gadā dzimušie
Somijas hokejisti
Dalasas "Stars" spēlētāji
Tampabejas "Lightning" spēlētāji
Karolīnas "Hurricanes" spēlētāji
Pitsburgas "Penguins" spēlētāji
Floridas "Panthers" spēlētāji
Edmontonas "Oilers" spēlētāji
Losandželosas "Kings" spēlētāji
Kolumbusas "Blue Jackets" spēlētāji
Vankūveras "Canucks" spēlētāji
Hokejisti 2006. gada ziemas olimpiskajās spēlēs
Hokejisti 2014. gada ziemas olimpiskajās spēlēs
Olimpiskās bronzas medaļas ieguvēji
Olimpiskās sudraba medaļas ieguvēji
SM līgas čempioni
Oulu "Karpat" spēlētāji
Ziemeļpohjanmā dzimušie
Trihineloze

Trihineloze ir zooantroponoze, kur pieaugušie parazīti lokalizējas saimnieka tievajās zarnās, bet kāpuri – tā paša saimnieka muskulatūrā.

Slimības ierosinātājs
Trichinella spiralis ir sīka nematode, ķermeņa garums tēviņam 1,4 – 1,6 mm, mātītei - 3  – 4 mm. Mātītes ir dzīvdzemdētājas.

Parazīta attīstība
Trihinellu mātītes saimnieka tievajās zarnās dzemdē dzīvus kāpurus, kuri ar limfu un asinīm tiek ienesti muskuļos. Kāpuri visbiežāk parazitē diafragmas kājiņu, mēles, barības vada un starpribu muskuļos. Pēc 17 dienām tie kļūst invadētspējīgi. Pēc 3 – 4 nedēļām ap kāpuru veidojas kapsula, kura 6 mēnešu laikā sāk pārkaļķoties. Pilnīgi šis process beidzas pēc 15 – 18 mēnešiem. Dzīvnieka muskuļos trihinellas saglabā dzīvotspēju gadiem ilgi, bet cilvēkam – līdz 25 gadiem.
Dzīvnieki un cilvēks invadējas, apēdot gaļu, kurā ir invadētspējīgi trihinellu kāpuri. Gaļa tiek sagremota, bet atbrīvojušies kāpuri 2 – 7 dienās sasniedz dzimumgatavību. Tēviņi apaugļo mātītes un nobeidzas, bet mātītes pēc 6 – 7 dienām dzemdē 1500 – 10 000 trihinellu kāpurus, pēc tam pašas nobeidzas.

Invāzijas avoti
invadēta gaļa;
grauzēju un savvaļas dzīvnieku līķi;
kažokzvēru ādu apstrādes atliekas;
kautuvju atkritumi

Patoģenēze 
Iedarbojas uz saimnieka organismu antigēni, mehāniski un toksiski, kā arī inokulē mikroorganismus.

Klīniskā aina
ķermeņa temperatūra paaugstināta;
caureja;
vemšana;
novājēšana;
pāriet hroniskā formā – periodiskas muskuļu sāpes.

Diagnoze
epizootiskā metode;
trihinelloskopija;
sagremošanas metode mākslīgajā kuņģa sulā.

Ārstēšana 
Ārstēšana ir simptomātiska, jo muskuļaudos iekapsulējušos kāpurus iznīcināt nav iespējams.

Apkarošana un profilakse
kautķermeņu veterinārā ekspertīze;
neizēdināt kautuvju atkritumus;
grauzēju līķus sadedzināt;
veikt deratizāciju.

Ārējās saites 
 Trihineloze
 Spirālveidīgais pavediens trihinella
 Uzmanību – izplatās trihineloze
 Uzmanību — trihineloze

Slimības
Bioloģija
Medicīna
Zooloģija
Veterinārmedicīna
Karkasona

Karkasona (, , ) ir pilsēta Francijas dienvidos, Langdokas-Rusijonas reģionā. Tā ir Odas departamenta administratīvais centrs. Karkasona atrodas Odas upes krastā. Upe sadala pilsētu divās daļās: Ville Basse un Cité. Cité pilsētas daļā atrodas viens no skaistākajiem viduslaiku nocietinājumiem, kas ir saglabājies līdz mūsdienām. 1997. gadā tas tika iekļauts UNESCO Pasaules mantojumu sarakstā.

Oksitānijas pilsētas
Īles sanatorija

Īles sanatorija ir aprūpes ciems Dobeles novada Īles pagastā. Izvietojies pagasta vidienē pie autoceļa V1128  no pagasta centra Īles,  no Auces un  no Rīgas.
Īles muižas apbūve un parks, kā arī Īles luterāņu baznīca ir valsts nozīmes arhitektūras pieminekļi.

Vēsture 
Apdzīvotā vieta veidojusies ap 1854. gadā Immu kalnā uzbūvēto Īles muižas (Ihlen) kungu māju.

1920. gada zemes reformas laikā 1923. gadā zemes gabalu, kurā ietilpa arī Īles muižas ēkas, piešķīra plaušu slimību speciālistam Ludvigam Kalniņam sanatorijas ierīkošanai. Viņš to sāka apsaimniekot 1924. gadā. 
1929. gadā ēku nodeva Tuberkulozes apkarošanas biedrībai tuberkulozes sanatorijas ierīkošanai. Pilī un ap to izbūvētajās ēkās pastāvējušas šādas ārstniecības un aprūpes iestādes:

1930. un 1931. gadā notika bijušo muižas ēku pielāgošana sanatorijas vajadzībām, kungu mājā iekārtoja centrālapkuri, ūdensvadu un kanalizāciju, izveidoja vietējo elektrostaciju. Šajā laikā likvidēja vienu no ēkas torņiem pie ziemas dārza.
Īles tuberkulozes sanatorija darbu uzsāka 1931. gadā. Sanatorijas laikā uzcēla abas palīgēkas – ārstu māja un slimnieku vajadzībām ēku ar guļamo lieveni pretī pilij. Sanatorijas sākuma gados ierīkoja strūklaku pils galvenās ieejas priekšā, kur muižas laikos atradās laukums un puķu dobe.

Pēc Otrā pasaules kara sanatorijā uzturējās 100 — 150 tuberkulozes slimnieku. 1978. gadā iestādi reorganizēja par republikānisko psihoneiroloģisko rehabilitācijas slimnīcu «Īle», bet 1982. gadā par republikānisko narkoloģisko specrežīma 
slimnīcu «Īle».

2010. gadā sociālās aprūpes centrs pārcēlās uz Lielbērzi un muižas kungu māja ir pamesta.

Nosaukuma maiņa 
 1945—1966 Īles tuberkulozes sanatorija,
 1966—1976 Republikāniskā tuberkulozes sanatorija «Īle»,
 1976—1982 Republikāniskā psihoneiroloģiskā rehabilitācijas slimnīca «Īle»,
 1982—1985 Republikāniskā narkoloģiskā specrežīma slimnīca «Īle»,
 1985—1992 Republikāniskā narkoloģiskā slimnīca hroniska alkoholisma slimnieku ar smagām blakusslimībām piespiedu ārstēšanai «Īle»,
 1992—2002 Sociālās un psiholoģiskās rehabilitācijas centrs «Īle»,
 2002—2004 Specializētais valsts sociālās aprūpes centrs «Īle»,
 2004—2010 Sociālās aprūpes centrs «Īle».

Atsauces
Sindija Kroforda

Sindija Anna "Sindija" Kroforda (; dzimusi ) ir amerikāņu modele. Viņa ir pazīstama ar savu dzimumzīmi tieši virs lūpas, karjeras laikā viņa ir bijusi uz vairākiem simtiem žurnālu vākiem. Panākumi modeles karjerā viņai palīdzējuši kļūt par starptautisku slavenību, kā arī tikt pie lomām dažādās filmās un televīzijā. S. Kroforda iekļuva VH1 veidotā saraksta 40 Hottest Hotties of the 90s trešajā vietā un Men's Health veidotajā 100 Hottest Women of All-Time sarakstā. 1989. gadā fotografējusies Sports Illustrated Swimsuit Issue.

Atsauces

Ārējās saites 

 

1966. gadā dzimušie
Ilinoisā dzimušie
ASV fotomodeles
Gērijs Kūpers

Frenks Džeimss Kūpers (; dzimis , miris ), pazīstams kā Gērijs Kūpers (Gary Cooper), bija amerikāņu aktieris.

Karjeras laikā viņš filmējās vairāk nekā 100 filmās. Piecas reizes tika nominēts Amerikas Kinoakadēmijas balvai kā labākais aktieris, divas reizes — par lomām filmās Sergeant York un High Noon — viņš arī saņēma šo balvu. 1999. gadā viņš iekļuva Amerikas Kinoinstitūta saraksta "Visu laiku izcilākā vīriešu kārtas zvaigzne" 11. vietā. 2003. gadā AFI's 100 Years...100 Heroes and Villains sarakstā tika iekļauti trīs viņa atveidotie tēli: Vils Keins filmā High Noon, Lū Gērigs filmā The Pride of the Yankees un Alvins Jorks filmā Sergeant York.

Ārējās saites 

1901. gadā dzimušie
Montānā dzimušie
1961. gadā mirušie
Amerikāņu kinoaktieri
Mēmā kino aktieri
Kinoakadēmijas balvas ieguvēji aktieri
Kinoakadēmijas goda balvas ieguvēji
Tomāšs Zāborskis

Tomāšs Zāborskis (; dzimis 1987. gada 14. novembrī) ir slovāku hokejists, malējais uzbrucējs. Pašlaik (2016) Zāborskis pārstāv SM līgas komandu Helsinku IFK.

Spēlētāja karjera 
Profesionāļa karjeru Zāborskis uzsāka 2005.—06. gada sezonā, kad debitēja Slovākijas Ekstralīgas klubā Trenčīnas "Dukla", kura sistēmā bija spēlejis jau vairākus gadus.

2006. gada vasarā Zāborskis pārcēlās uz Ziemeļameriku, tur nākamās divas sezonas aizvadot Ontārio hokeja līgā. 2008.—09. gada sezonu Zāborskis aizvadīja ECHL, astoņas spēles gan aizvadot arī AHL klubā Hartfordas "Wolf Pack".

2009. gada vasarā Tomāšs atgriezās Eiropā, pievienojoties SM līgas vienībai Pori "Assat". Tās sastāvā 2011.—12. gada sezonā Zāborskis kļuva par līgas rezultatīvāko spēlētāju, saņemot arī regulārās sezonas labākā spēlētāja balvu.

2012.—13. gada sezonu Zāborskis aizvadīja KHL klubā Omskas "Avangard", taču 2013.—14. gada sezonas pirmajā pusē pārcēlās uz Ufas "Salavat Julajev". Pēc sezonas beigām pievienojās Helsinku IFK.

Ārējās saites 

1987. gadā dzimušie
Trenčīnas apgabalā dzimušie
Slovākijas hokejisti
Omskas "Avangard" spēlētāji
Ufas "Salavat Julajev" spēlētāji
Kontinentālās hokeja līgas Zvaigžņu spēles dalībnieki
Hokejisti 2014. gada ziemas olimpiskajās spēlēs
Janne Pesonens

Janne Pesonens (; dzimis 1982. gada 11. maijā) ir somu hokejists, malējais uzbrucējs, Somijas hokeja izlases dalībnieks. Pašlaik (2020) Pesonens spēlē SM līgas klubā Oulu "Kärpät".

Spēlētāja karjera 
Profesionāļa karjeru Pesonens sāka 2001.—02. gada sezonā, kad debitēja SM līgas kluba Oulu "Karpat" sastāvā. Jau 2003.—04. gada sezonā Pesonenam izdevās komandas sastāvā arī nostiprināties, tajā spēlējot vēl līdz 2008. gadam.

2008.—09. gada sezonu Pesonens aizvadīja NHL, septiņas spēles aizvadot Pitsburgas "Penguins" sastāvā, bet atlikušo sezonas daļu spēlējot AHL vienībā Skrentonas "Penguins".

2009. gada vasarā Pesonens pievienojās KHL vienībai Kazaņas "Ak Bars". 2011.—12. gada sezonu Janne aizvadīja SM līgas vienībā Helsinku HIFK, taču tad atgriezās "Ak Bars". "Ak Bars" spēlēja līdz 2014.—15. gada sezonas vidum, kad pārcēlās uz Zviedrijas hokeja līgas komandu Šellefteo AIK. 2018. gadā Vekšes "Lakers" sastāvā kļuva par Zviedrijas čempionu.

Somijas hokeja izlases sastāvā spēlējis 2011. un 2012. gada Pasaules čempionātos, 2011. gadā kopā ar izlasi izcīnot zelta medaļas.

Ārējās saites 

1982. gadā dzimušie
Somijas hokejisti
Pitsburgas "Penguins" spēlētāji
Kazaņas "Ak Bars" spēlētāji
Oulu "Karpat" spēlētāji
Zviedrijas hokeja līgas čempioni
Kainū dzimušie
Zičiūjfalu

Zičiūjfalu (, ) ir ciems Ungārijā, Fejēras meģē. Austrumu virzienā atrodas Pustasabolčas ciems, dienvidos — Sabadeģhāzas ciems, bet rietumos — Šeregēješas ciems. Aptuveni 9 km uz ziemeļiem atrodas Gārdoņas pilsēta un trešais lielākais Ungārijas ezers — Velences ezers. Aptuveni 32 km uz ziemeļrietumiem atrodas Sēkešfehērvāra.

Ciemā atrodas lopbarības ražošanas un izplatīšanas uzņēmums, kas daudziem ciema iedzīvotājiem nodrošina darba vietas. Tomēr vairums Zičiūjfalu iedzīvotāji ikdienas darba gaitās dodas ārpus ciema. Žičiūjfalu ir sākumskola, kas kopš 1992. gada ir nosaukta ungāru rakstnieka Ištvana Feketes vārdā.

 ciemā dzīvoja 941 iedzīvotājs. Pēc 2001. gada tautas skaitīšanas datiem, Zičiūjfalu dzīvoja 971 cilvēls, no kuriem 883 (90,9%) sevi identificēja kā ungārus.

Ciema nosaukums ir radies no Ziči muižnieku dzimta nosaukuma, kuriem savulaik tas piederēja. Ziči dzimta šajā vietā sāka dzīvot 18. gadsimtā, Osmaņu impērijas iekarojumu laikā. 1784. gadā Ferencs Ziči kļuva par zemes īpašnieku. Tajā laikā ciemā dzīvoja 91 cilvēks.

Ciemata iedzīvotāji uz kaimiņciemiem un pilsētām var nokļūt ar vilcienu. Caur Zičiūjfalu iet arī autobusu satiksme.

Ārējās saites 
 
 

Ungārijas ciemi
Pudele

Pudele ir cilindrisks trauks ar tievu augšdaļu — "kakliņu" —, kas tiek izmantotas dzērienu un citu šķidrumu uzglabāšanai. Tās galvenokārt tiek izgatavotas no stikla vai polietilēna tereftalāta (PET). Retāk tiek gatavotas no keramikas, metāla vai citiem materiāliem. Pudeles tiek noslēgtas ar korķi. To tilpums parasti variē no dažiem mililitriem līdz pat vairākiem litriem.

Skatīt arī 
 Glāze
 Kleina pudele
 Muca
 Skārdene

Trauki
Šeņjana

Šeņjana (, ) jeb Mukdena () ir pilsēta Ķīnas ziemeļaustrumos, Liaoninas provinces administratīvais centrs. 17. gadsimtā tā bija mandžūru galvaspilsēta. Šeņjana ir nozīmīgs transporta un tirdzniecības mezgls starp Ķīnu, Krieviju, Ziemeļkoreju, Dienvidkoreju un Japānu.

Burtiskā tulkojumā no ķīniešu valodas Šeņjanas nosaukums nozīmē "pilsēta uz ziemeļiem no Šeņas upes".

2008. gada Vasaras Olimpiskajās spēlēs dažas no futbola spēlēm tika izspēlētas Šeņjanas olimpiskajā stadionā.

Ārējās saites 

Ķīnas pilsētas